
Бүген ТР Хөкүмәте йортында дәүләт башкарма хакимияте органнары җитәкчеләре һәм Татарстан Республикасы “кадрлар резервы” вәкилләре - “Дәүләт-иҗтимагый идарә магистры” һөнәри әзерлек программасы тыңлаучыларының йомгаклау проектлары якланды.

Бүген Казанда ТР Инвестицион-венчур фонды Попечительләр советы утырышы узды. Аны ТР Хөкүмәт йортында Татарстан Премьер-министры Илдар Халиков үткәрде.

Бүген Татарстан Премьер-министры Илдар Халиков “РИТЭК” нефть чыгару компаниясе генераль директоры Николай Николаев белән очрашты. ТР Министрлар Кабинетында узган очрашуда шулай ук РФ Дәүләт Думасы депутаты Фатыйх Сибагатуллин, ТР Президенты ярдәмчесе Ринат Сабиров һәм башка рәсми затлар катнашты.

Бүген ТР Президенты Рөстәм Миңнеханов Казандагы төзелеш объектларын карады. Сәфәрдә республика башлыгын Премьер-министр Илдар Халиков, төзелеш, архитектура һәм торак-коммуналь хуҗалык министры Ирек Фәйзуллин, Казан мэры Илсур Метшин һ.б. озатып йөрде.

Бүген Татарстан Президенты Рөстәм Миңнеханов Халыкара антиквариат институтының күргәзмәләр үзәгендә булды. Анда ASG компанияләре инвестиция төркеменең инвестиция һәм мәдәни проектлары тәкъдим ителде.

2010 елгы хәрби чакырылыш нәтиҗәләре буенча иң яхшы әзерлек һәм оештыру эшләрен күрсәткән Татарстанга бүген РФ оборона министрының күчмә вымпелы тапшырылды. ТР Хөкүмәте йортында узган тантанада аны Президент Рөстәм Миңнехановка РФ Кораллы Көчләре Генераль штабы җитәкчесе урынбасары-Баш оештыру-мобилизация идарәсе җитәкчесе, генерал-полковник Василий Смирнов тапшырды. Чарада шулай ук ТР Дәүләт Советы рәисе Фәрит Мөхәммәтшин, Премьер-министр Илдар Халиков, Премьер-министрның беренче урынбасары Равил Моратов катнашты.

Бүген Казанда Татарстан Президенты Рөстәм Миңнеханов рәислегендә “Татнефть” ААҖ директорлар советының чираттагы утырышы узды. Утырышта 2011 елның беренче яртыеллыгында компания бюджеты үтәлешенең нәтиҗәләре каралды һәм агымдагы елның август аена бюджеты расланды.

“Татарстан илебездә әйдәп баручы булды һәм шулай булып калырга тиеш тә”, - дип белдерде бүген Татарстан Республикасы Президенты Рөстәм Миңнеханов Яшел Үзәндә. Биредә алтынчы чакырылыш Россия Дәүләт Думасына депутатлыкка кандидатлар сайлау буенча дүртенче гомумхалык праймеризы уза.

Татарстанда чит ил инвесторлары катнашында “Чиста технологияләр” инвестиция фонды төзелә. Ул республикада экологик чиста технологияләрне кулланылышка кертү белән бәйле проектларны финанслауда катнашачак. Бу хакта бүген ТР Хөкүмәте йортында узган брифингта “Связьинвестнефтехим” ААҖ генераль директоры Валерий Сорокин җиткерде.

Бүген ТР Хөкүмәте йортында Президент Рөстәм Миңнеханов рәислегендә узган “Алабуга” махсус икътисади зонасы Күзәтүчеләр советы утырышында тагын дүрт резидент-компаниянең заявкалары расланды. Утырыш соңында журналистлар белән әңгәмә вакытында “Алабуга” МИЗ ның Директорлар советы рәисе Тимур Шаһивәлиев бу хакта җентекләбрәк сөйләде.
Рәсми Татарстан